15 बीएलओ को अनुशासनात्मक कार्रवाई के नोटिस किए जारी
प्रदेशमें नए मतदाताओं के नाम निर्वाचक नामावलियों में जोड़े जाने के लिए युवा पंजीकरण महोत्सव के तहत लाडनूं विधानसभा क्षेत्र के 18-19 आयु वर्ग के युवाओं तथा जनसंख्या लिंगानुपात अनुसार महिला मतदाताओं के ज्यादा से ज्यादा नाम मतदाता सूचियों में जुड़वाने के लिए अभियान चलाया जा रहा हैं। इसमें क्षेत्र के सभी बीएलओ द्वारा घर-घर पहुंच कर सर्वे कर नए मतदाताओं के नाम जोड़े जा रहे है। इस अभियान मेंं अरुचि दर्शाने एवं कोई नए नाम नहीं जोड़ने वाले 15 बूथ लेबल अधिकारियों के विरुद्ध अनुशासनिक कार्रवाई की चेतावनी के नोटिस जारी किए गए हैं।
निर्वाचक रजिस्ट्रीकरण अधिकारी एसडीएम मुरारीलाल शर्मा ने बताया कि विधानसभा क्षेत्र के बीएलओ लाडनूं शहर के भाग संख्या 18 के मोहम्मद असलम, भाग सं. 26 के इसरार अहमद, भाग सं. 27 के जावेद बल्खी, भाग संख्या 28 के नदीम अली एवं भाग संख्या 29 के बीएलओ रामनिवास पुरी, गांव खानपुर के भाग सं. 37 के नथूसिंह भाग सं. 38 के मनोज कुमार, जसवंतगढ़ के भाग सं. 39 के सत्यनारायण, उदरासर के भाग संख्या 56 के राजकुमार, रींगण के भाग सं. 58 के झबर सिंह, गांव सुनारी के भाग सं. 76 के दिलीप सिंह, बेड़ के भाग सं. 100 के दुर्गाराम, खोखरी के भाग सं. 98 के रामचंद्र राम, ध्यावा के भाग सं. 161 के श्रीराम पावडिया खारिया के भाग सं. 195 के बीएलओ प्रतापसिंह को 18-19 आयु वर्ग के युवाओं के तथा महिला मतदाताओं का नाम मतदाता सूची में पंजीकरण की प्रगति शून्य होने के कारण उनके विरुद्ध अनुशासनिक कार्रवाई के लिए चेतावनी एवं कारण बताओ नोटिस जारी किए गए है।
पंजीकरणमहोत्सव मनाया जाएगा
परबतसर| 18से 19 आयु वर्ग के नए मतदाताओं के नाम मतदाता सूची में जोड़ने के लिए 1 फरवरी से 15 मार्च तक ‘युवा पंजीकरण महोत्सव’ के तहत निर्धारित प्रारूप फार्म नंबर 6 में दावे प्राप्त किए जाएंगे। एसडीएम राजेंद्रसिंह चांदावत ने बताया कि विधानसभा क्षेत्र परबतसर के सभी 222 मतदान केंद्रों पर 18 से 19 वर्ष आयु वर्ग के नए मतदाताओं तथा वंचित महिलाओं के नाम मतदाता सूची में जोड़ने के लिए बूथ लेवल अधिकारी घर-घर जाकर मतदाताओं से दावे प्राप्त करेंगे।
इसके बावजूद कई बूथ लेवल अधिकारियों ने आज तक भागवार प्राप्त आवेदन पत्रों की समीक्षा करने पर पाया कि कुछ भागों में शून्य या 10 से कम मतदाताओं के नाम जोड़ने के आवेदन पत्र प्राप्त किए गए है, जो खेदजनक है। ऐसे बूथ लेवल अधिकारियों को नोटिस जारी किए गए है तथा लक्ष्यों की प्राप्ति के लिए भाग के कुल मतदाताओं का 4.23 प्रतिशत फार्म प्राप्त करने के दिशा निर्देश दिए हैं। इसके साथ ही उपखंड अधिकारी की ओर से सभी बूथ लेवल अधिकारियों को युवा मतदाता पंजीकरण महोत्सव के तहत युवा मतदाताओं के नाम जुड़वाने के लिए तेजी लाने के निर्देश दिए गए है।
hin_Deva hin_Deva hin_Deva hin_Deva hin_Deva hin_Deva